open-index/open-wikipedia-markdown huggingface dataset:
Monólithos (Ródos)

**Monólithos** () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Attávyroksen kuntaan ja vuodesta 2011 lähtien Ródoksen kunnan Attávyroksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Μονολίθου, *Topikí Koinótita Monolíthou*). Kylän väkiluku on 181 (vuonna 2011).

Monólithos sijaitsee Ródoksen länsiosassa parin kilometrin päässä merenrannasta. Monólithoksesta on matkaa Apolakkián kylään noin kymmenen kilometriä ja saaren eteläkärjessä sijaitsevaan Prasonísiin puolestaan 30 kilometriä.

Monólithoksen nykyisestä keskustasta kahden kilometrin päässä, 250 metriä ympäröivän tasangon yläpuolelle kohoavan yhtenäisen kallion päällä, sijaitsee Johanniittain ritarikunnan rakentaman linnan rauniot muureineen. Muurien sisäpuolella sijaitsee myös pieni kappeli. Raunioille pääsee portaita pitkin.

Nimi ”Monólithos” tarkoittaakin juuri yhtenäistä kalliota, monoliittiä.

## Lähteet

## Aiheesta muualla

* Tietoa ja kuvia Monólithoksesta
He (kirja)

**He** on Asko Sahlbergin kirjoittama romaani vuodelta 2010. Teos on Sahlbergin yhdeksäs romaani, ja sen on kustantanut WSOY. 

*He* on ulkoisesti pieni, mutta romaanina suuri, todellinen kirjallinen herkkupala. Se lähtee liikkeelle vuosien 1808–1809 Suomen sodan päättymisestä. Päähenkilöinä ovat veljekset Henrik ja Erik. Henrik on menettänyt mielitiettynsä Annan Erikille, joka on ottanut kotitilan isännyyden. Häneltä on viety myös Hevonen, isolla H:lla. Hevonen viittaa antiikin Kentauriin, jumalolentoon joka on puoliksi ihminen, puoliksi hevonen. Ylisuuriin mittoihin paisunut draama laskeutuu lopuksi inhimilliseksi murhenäytelmäksi.

Teos on muodoltaan historiallinen romaani, mutta sen sisältö on yleisinhimillinen eikä ajankohdalla ole varsinaisesti merkitystä: ihminen on aina sama ihmispolo ajasta ja paikasta riippumatta. Teosta on luonnehdittu shakespearelaiseksi draamaksi, siinäkin menee valtakunta Hevosesta, kuten Rikhard III:ssa. Rakenteellisesti se koostuu henkilöiden muistelmapalasista, joissa kukin vuorollaan kuvaa näkemäänsä ja kokemaansa.

Sahlberg sanoo etäännyttäneensä kertomuksen menneisyyteen, jotta lukija irtautuisi nykyhetkeen liittyvistä mielleyhtymistä. Aluksi vastapooleina näyttäytyvät veljekset paljastuvat Sahlbergin käsittelyssä paljon moniulotteisemmiksi, samoin kuin opportunistinen muonamies, joka aina putoaa jaloilleen. Teoksen ydin on petos ja kosto. Sahlberg sanoo, että petoksen kautta on hyvin hedelmällistä kuvata ihmistä, sillä se määrittää ihmistä, sitä kautta paljastuu hänen moraalinsa ja miten pitkälle hän on valmis menemään. Se on kuin eettinen röntgen, ja samalla siinä läpivalaistaan myös uhria ja sivustakatsojia. Koston henkilöitymä on lähes huutolaispoikana kasvanut, näennäisnarri, Mauri-serkku, jonka kauna on katkeroittanut. Henkilöidensä kautta Sahlberg pohtii myös sitä, minkä verran ihmisen kohtalo on määrätty jo syntymässä ja mikä on elämän vaikutusta.

Vieraan kielen keskellä elävällä Sahlbergilla kielen merkitys on kasvanut. Hän sanoo, että Suomessa kielen merkitys ja mahdollisuudet on käsitetty väärin; kun se on ymmärretty pelkäksi välineeksi, on menty täysin metsään. Hänen kieltään on kehuttu, sanottu että se on kuin Topeliuksen kieltä, josta on karsittu rönsyt pois.

Sahlbergin sanotaan tuoneen suomalaiseen kirjallisuuteen särmää, intohimoa ja ääniä marginaalista. Kuten tässäkin teoksessa, suuruus voi ilmentyä tappion myöntämisenä, vapautus häviönä ja mierontienä.

## Lähteet

## Aiheesta muualla
*''He'' WSOY:n sivustolla
*Asko Sahlberg kertoo teoksesta ''He'' Aamun kirja -ohjelmassa (Elävä arkisto)
Aasianturturikyyhky

**Aasianturturikyyhky** (*Streptopelia chinensis*) on eteläaasialainen kyyhkylintu. Sen elinympäristö on hyvin laaja, ulottuen Pakistanista Kiinaan, Taiwaniin, Intiaan, Indokiinaan, Filippiineille ja Indonesiaan aina Timorille saakka. Lajista tunnetaan kolme alalajia. Lajin holotyypin kuvaili Giovanni Antonio Scopoli Kantonista Kiinasta 1768.

## Lähteet
Jeff Altenburg

**Jeff Altenburg** (s. 10. joulukuuta 1962 Dayton, Ohio, Yhdysvallat) on yhdysvaltalainen autourheilija, joka kilpailee lähinnä urheiluautoilla. Hän on ajanut muun muassa BF Goodrich Trans-Am Seriesissa, Neon Challenge -sarjassa, American Le Mans Seriesissa ja Grand-Amissa. Neon Challengessa hän voitti mestaruuden vuosina 1997 ja 1998.

## Lähteet

## Aiheesta muualla
* Jeff Altenburgin viralliset nettisivut
Aroturturikyyhky

**Aroturturikyyhky** (*Streptopelia capicola*) on itäafrikkalainen kyyhkylintu. Sen laaja elinympäristö ulottuu Etiopiasta ja Somaliasta Etelä-Afrikkaan ja Namibiaan. Siitä tunnetaan kuusi alalajia. Lajin holotyypin kuvaili Karl Jakob Sundevall Rondeboschista Etelä-Afriksta 1857.

## Lähteet
Max Angelelli

**Massimiliano ”Max” Angelelli** (s. 15. joulukuuta 1966 Bologna, Italia) on italialainen autourheilija.

Angelelli aloitti Italian Formula Alfa Boxer -sarjassa vuonna 1987. Vuonna 1992 hän voitti Italian Formula 3 -mestaruuden. Vuosina 1993–1995 Angelelli ajoi Saksan F3-sarjassa ja osallistui Macaun Grand Prix'hin vuonna 1996. Yksipaikkaisista Angelelli vaihtoi urheiluautoihin ja ajoi vuosina 1996–1997 FIA GT Championship -sarjassa ja 1999–2002 American Le Mans Seriesissa.

Kaudella 2005 Angelelli voitti tallikaverinsa Wayne Taylorin ja Emmanuel Collardin kanssa Daytonan 24 tunnin ajon. Taylorin kanssa hän voitti myös Rolex Sports Car Seriesissa Daytona Prototype -luokan mestaruuden.

## Lähteet
Charles Nordhoff

**Charles Bernard Nordhoff** (1. helmikuuta 1887 Lontoo, Iso-Britannia &ndash; 10. huhtikuuta 1947 Montecito, Kalifornia, Yhdysvallat) oli yhdysvaltalainen kirjailija. Yhdessä ystävänsä James Norman Hallin kanssa hän kirjoitti HMS Bountylla vuonna 1789 tapahtuneesta kapinasta trilogian, jonka ensimmäinen osa, *[[Kapina laivassa]]*, julkaistiin vuonna 1932. Trilogian kaksi muuta osaa ovat *Meren voittajat* (1933) ja *Pitcairn's Island* (1934).

Nordhoff tapasi Hallin molempien palvellessa lentäjinä ensimmäisessä maailmansodassa. Heidän kirjallinen yhteistyönsä alkoi kirjalla Lafayette Escadrillesta. Molemmat muuttivat Tahitille saatuaan Harper’s Magazinelta ennakkomaksun matkakuvausten kirjoittamisesta. Tahitilla Nordhoff avioitui polynesialaisen Pepe Tearan kanssa. Avioliitosta syntyi kuusi lasta ja se päättyi avioeroon 1941.

Bounty-trilogian ilmestymisen jälkeen Nordhoff ja Hall kirjoittivat vielä kuusi yhteistä romaania. Vuonna hän 1941 Nordhoff muutti Kaliforniaan ja avioitui uudelleen. Hän kuoli vuonna 1947.

Nordhoffin yksin kirjoittamien romaaneiden joukkoon kuuluvat muun muassa 1920-luvulla ilmestyneet *Picarò*, *The Pearl Lagoon* ja *The Derelict*.

## Lähteet
HMS Scott (1917)

**HMS Scott** (viirinumero F98) oli Britannian kuninkaallisen laivaston Scott-luokan laivueenjohtaja ensimmäisessä maailmansodassa.

## Valmistus

Alus tilattiin huhtikuussa 1916 Cammell Lairdilta Birkenheadistä, missä köli laskettiin 19. helmikuuta 1917. Alus laskettiin vesille 18. lokakuuta ja otettiin palvelukseen tammikuussa 1918.

## Palvelus
Alus upposi 15. elokuuta 1918 Hollannin rannikolla. Uppoamisen syy on jäänyt epävarmaksi, mutta syynä pidetään joko sukellusveneen torpedoimaksi joutumista tai miinan osumista. Mahdollisena upottajana pidetään Saksan keisarikunnan laivaston sukellusvenettä *SM UC-17*, joka tuhoutui samoihin aikoihin tuolla alueella osuttuaan miinaan.

Aluksen hylky on 35 metrin syvyydessä noin 20 merimailia Hollannin rannikosta.

## Lähteet
*
*
*

### Viitteet
Bagno Vignoni

**Bagno Vignoni** on kylä Italian Toscanassa, San Quirico d'Orcian kunnassa. Se on myös kylpylä, sillä siellä sijaitsee kuumia rikkipitoisia lähteitä ja koko kylän keskusta on rakennettu suuren lämpimän veden täyttämän altaan ympärille.

## Historia
Lähde tunnettiin jo etruskien aikaan. Myöhemmin siellä kävivät kylpemässä roomalaiset, myös monet paavit ja pyhimykset. Muun muassa Katariina Sienalainen kävi siellä. Keskiajalla pyhiinvaeltajat pysähtyivät kylpylään lepäämään matkatessaan Via Francigenan pyhiinvaellusreittiä Roomaan.

Andrei Tarkovskin elokuvassa "Nostalgia" Bagno Vignonin keskustassa olevalla altaalla on tärkeä asema.

## Lähteet
*Firenze ja Toscana, Tammi 2007

## Aiheesta muualla
Stasys Skrodenis

**Stasys Skrodenis** (16. tammikuuta 1938 Padvariai (Šilalė) – 16. helmikuuta 2026 Vilna) oli liettualainen kielitieteilijä, kansantaruston tutkija ja kääntäjä.

## Elämä
Stasys Skrodenis päätti Liettuan filologian tutkinnot vuonna 1960 Vilnan yliopistossa. Hän työskenteli vuosina 1960–1965 liettuan kielen ja kirjallisuuden instituutissa, vuosina 1965–1973 tasavallan kirjastossa, ja vuodesta 1973 Vilnan pedagogisen instituutin luennoitsijana ja dosenttina.

Hän oli mukana perustamassa vuonna 1990 Liettuan ja Suomen ystävyysseuraa ja toimi sen puheenjohtajana. Stasys oli suomalaisen kirjallisuuden ystävyysseuran jäsen ja toimittaja sekä Kalevalan ystävyysseuran ja Donelaitis-seuran kunniajäsen.

## Työ tutkijana
Stasyksen tutkimustyön aiheena olivat Liettuan kansantarustot ja tavat, suomalaisten ja liettualaisten kansanlaulujen yhtäläisyyksien tutkiminen.

Stasys käänsi suomesta liettuaksi useita suomalaisia kirjoja. Hän käänsi muun muassa A. R. Niemen teoksen *Liettuankielinen kirjallisuus* (1996) ja M. Talven kirjoituksia. Myöhemmin hän kokosi ja julkaisi joitakin tunnettujen liettualaisten folkloristikkojen Antanas Mockuksen (1918), Juozas Baldžiuksen ja Zenonas Slaviūnaksen kirjoituksia, ja auttoi lukuisia tohtoreiksi väitelleitä puolustamaan Liettuan kansantarustoon, tapoihin ja perinteisiin liittyviä teesejään. 

Hän käänsi kirjallisuutta suomen, viron ja sorbin kielestä.

## Julkaisut
* Kalbininko Kazimiero Jauniaus rankraštinis palikimas, 1972
* Baubliai, 1974, 1977, 2007
* Suomių literatūra lietuvių kalba (Suomalainen kirjallisuus liettuan kielellä), bibliografinen teos, 1977
* Baltai ir jų šiaurės kaimynai (Baltialaiset ja heidän pohjoiset naapurinsa), tutkimus, 1989
* Lietuvių tautosaka scenoje, 1987
* Tautosakos rinkimo pagrindai, 1985
* Augustas Robertas Niemis: medžiaga bibliografijai, 1992
* Kaip pasakyti suomiškai (Miten sanoa suomeksi), 1992
* Nemuno krašto aidai: Laiškai Mailai ir Josepiui Mikkoloms, 1996
* Tautosakos rinkėjo vadovas: metodinė priemonė studentų tautosakinei praktikai, 2002
* Folkloras ir folklorizmas, 2005
* Lietuviški - suomiški pokalbiai (Teoksesta "Liettualais-suomalaiset keskustelut (1993)"), 2008, 
* Suomija ir Lietuva - istorinių ir kultūrinių ryšių vagos (Suomi ja Liettua - historiallisten ja kulttuuristen suhteiden suuntaukset), 2009, 

## Palkinnot
* Suomen Leijonan ritarikunnan komentajan kunniamerkki
* 2005: Liettuan suurherttua Gediminaksen komentajan ristin kunniamerkki
* 2008: Jonas Basanavičius -palkinto

## Lähteet
Kuvateksti

**Kuvateksti** on teksti, joka asetetaan nimenomaan kuvan alle. Se kertoo perinteisesti kuvasta itsestään ja antaa siitä lisää tietoa tai antaa kuvalle toisen näkökulman tai tarkoituksen (tämä voi olla tehokasta aivopesussa ja propagandassa). Kuvatekstit ovat lyhyitä ja ytimekkäitä ja kertovat kuvan sisällön tai yhteyden leipätekstiin muutamalla lauseella.
Bristol Pegasus

**Bristol Pegasus** oli englantilainen 9-sylinterinen tähtimoottori, jota käytettiin 1930- ja 1940-luvuilla useissa englantilaisissa lentokoneissa.

## Suunnittelu
Pegasus-moottorin suunnitteli sir Roy Fedden seuraajaksi Bristol Jupiter -moottorille. Suunnittelussa otettiin huomioon se, mitä oli opittu Bristol Mercury -moottorista. 

Pegasus oli Jupiter-moottorin kokoinen. Sen ensimmäisen version lentoonlähtöteho oli 690 hevosvoimaa 2&nbsp;600 rpm kierroksilla. Pegasus XVIII:stä lähtien moottorin tehoa nosti turboahdin ja polttoaine oli 100 oktaanista.  

Englantilaisia Pegasus-moottoria käyttäviä lentokoneita olivat mm. Fairey Swordfish, Vickers Wellington ja Short Sunderland. Muita olivat ANBO IV, Bristol Bombay, Saro London, Short Empire, Vickers Wellesley ja Westland Wallace. 

Pegasusta valmistettiin lisenssillä Puolassa PZL-yhtiössä ja Italiassa Alfa Romeo -yhtiössä. Tšekkoslovakiassa moottoria valmisti  Walter Engines nimellä **Pegas**.

Moottoria valmistettiin kaikkiaan 32&nbsp;000 kappaletta.

## Lähteet
*

### Viitteet

## Aiheesta muualla

*Bristol Pegasus at the Bristol Aero Collection
*Bristol Pegasus use in altitude record - ''Flight'', 1932
* Gunston, Bill. *Development of Piston Aero Engines*. Cambridge, England. Patrick Stephens Limited, 2006. 
* Bristol Aircraft since 1910, Barnes, C.H., 1970, Putnam Publishing 
* Bridgman, L, (ed.) (1998) *Jane's fighting aircraft of World War II.* Crescent. 
* Gunston, Bill. *Development of Piston Aero Engines*. Cambridge, England. Patrick Stephens Limited, 2006. 
* Lumsden, Alec. *British Piston Engines and their Aircraft*. Marlborough, Wiltshire: Airlife Publishing, 2003. .
Mama

**Mama** voi tarkoittaa seuraavia:

* mama, äiti
* Mama, Andy Muschietin ohjaama kauhuelokuva vuodelta 2013
* ”Mama”, Jonas Bluen kappale vuodelta 2017
* ”Mama”, Clean Banditin kappale vuodelta 2019
* Mnet Asian Music Awards, lyhyesti MAMA
Mahtava Morris ja sivistyneet siimahännät

**Mahtava Morris ja sivistyneet siimahännät** () on ensimmäinen Terry Pratchettin nuorille suunnattu Kiekkomaailma-romaani. Pratchett sai teoksesta Carnegie-mitalin vuonna 2002.

Kirjan päähenkilö on ovela Morris-kissa.

## Lähteet
James Bridges

**James Bridges** (3. helmikuuta 1936 Paris, Arkansas &ndash; 6. kesäkuuta 1993 Los Angeles, Kalifornia) oli yhdysvaltalainen elokuvaohjaaja ja käsikirjoittaja. 

Bridges teki televisiokäsikirjoituksia muun muassa *[[Alfred Hitchcock esittää]]* -sarjaan. Sen lisäksi hän näytteli televisiosarjoissa ja viidessä elokuvassa. Bridgesin ensimmäinen elokuvakäsikirjoitus oli vuonna 1966 valmistuneeseen elokuvaan *[[Sonorasta lounaaseen]]*.

Bridges oli vuonna 1973 ehdolla parhaan sovitetun käsikirjoituksen Oscar-palkinnon saajaksi elokuvasta *[[Arvosanametsästys]]*. Parhaasta alkuperäisestä käsikirjoituksesta hän oli ehdolla vuonna 1979 elokuvasta *[[Kiina-ilmiö (elokuva)|Kiina-ilmiö]]*.

Bridgesin muihin töihin kuuluvat muun muassa elokuvan *[[Urban Cowboy]]* (1980) ohjaus ja käsikirjoitus. Hänen viimeiseksi elokuvatyökseen jäi vuonna 1990 valmistuneen elokuvan *[[Valkoinen metsästäjä, musta sydän]]* käsikirjoitus.

## Lähteet

## Aiheesta muualla
* 
*
Hongkong talviolympialaisissa 2010

**[[Hongkong]]** osallistui vuoden 2010 talviolympialaisiin yhden urheilijan joukkueella. Maan ainoa edustaja oli Han Yueshuang, joka osallistui naisten kaukalopikaluisteluun kolmella matkalla 500 metristä 1&nbsp;500 metriin. 

## Kaukalopikaluistelu

## Lähteet
* Han Yueshuangin profiili olympialaisten sivuilla
Vieras (albumi)

**Vieras** on Pyhimyksen mixtape-tyylinen kokoelma-albumi, joka julkaistiin 8. huhtikuuta 2010. Levy sisältää kappaleita, joissa Pyhimys on ollut vierailijana. Levyn kappaleet on miksannut yhteen DJ Eemo1, joka on myös tuottanut yhden levyn kappaleista.

## Kappaleet
# Punainen tupa ja pernamaa (Giant Räbät, 2008)
# Kolme / Neljä (Llapsi, 2008)
# Helvetin kaupunki (Tony Stereo, 2006)
# Suuri präpsota (Saurus, 2009)
# Johda mua harhaan (MG, 2009)
# Aamupahvit (Juno, 2010)
# Jee! (Edorf & Haamu, 2010)
# Automaattiaseita / Jalkapalloa (Matinpoika, 2009)
# 7 puupäätä (Asa, 2009)
# Imperatiivi (Paleface, 2010)
# Tele-telepatiaa (Heinis & Laineen Kasperi, 2008) 
# Pisnesmiäs (Opaali, 2010)
# Haistakaa vittu! (Steen1, 2009)
# Päivän lööppi (Solonen & J-P, 2010)
# Siipirikko (Ruudolf & Heikki Kuula, 2010)
# Ysikuus (Jonde, 2009)
# Mopolla motarille (Syvällä Pelissä, 2008)
# Varmageddon (Huge L, Tommishock & Armo Murha, 2008)

## Biitit
*Casio: 1
*Ola: 2
*TK: 3
*Pik3: 4
*OP Beats: 5
*Jere-Setä: 6
*X23: 7, 10
*Jazzy-O: 8, 12
*Kimibro: 9
*Twang Kings: 11
*Steen1: 13
*Eemo1: 14
*10th Wonder: 15
*Flam: 16
*Ezk: 17
*Huge L: 18

## Arvostelut
* Noise.fi: 
* Tuoreet Platat: 

## Lähteet
Talventakoja

**Talventakoja** () on neljäs Terry Pratchettin nuorille suunnattu Kiekkomaailma-romaani. Romaani on jatkoa *[[Tähtihattu]]*-romaanille. Vuonna 2007 romaani voitti Locus-palkinnon (paras nuortenkirja) ja Mythopoeic-palkinnon (paras nuortenkirja).
Säätöpossu

__NOTOC__
**Säätöpossu** on rap-artisti Heiniksen toinen studioalbumi. Se julkaistiin 26. marraskuuta 2008 ja sen julkaisi Yellowmic. Levyn kannet on suunnitellut Heikki Kuula.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Biitit
* Puukko-Jere: 1
* Palmroth: 2, 8, 10
* Ezk: 3, 6, 9, 12, 13
* Uglyface: 4, 11
* Twang Kings: 5
* Heikki Kuula: 7

## Arvostelut
* Tuoreet Platat: 

## Lähteet
Luontokuva (lehti)

**Luontokuva** on Suomen Luonnonvalokuvaajat ry:n julkaisema suomalaisen luontovalokuvauksen noin 80-sivuinen erikoisaikakauslehti. Lehdessä suomalaiset kuvaajat ja asiantuntijat kertovat luonnosta ja luonnon valokuvaamisesta.

Lehdessä on runsaasti luontokuvia, jotka on painettu laadukkaalle paperille. Lehden vakituisina avustajina on tunnettuja kuvaajia ja luontokuvauksen asiantuntijoita. Lehdessä ovat esillä uudet luontokuvaukseen sopivat kamerat, objektiivit ja muu tekniikka. Lehden kuvamateriaali painottuu suomalaisten harrastajien kiinnostuksen mukaisesti lintukuvaukseen ja maisemakuvaukseen, mutta myös muita eläinkuvia ja erikoiskuvausalueita esitellään. Ajoittain on esillä ulkomaisten kuvaajienkin luontokuvia. Merkittävimpien uusien luontokirjojen arvostelut saavat lehdessä runsaasti tilaa. Tunnetuimpien suomalaisten ja ulkomaisten luontokuvakilpailujen tulokset esimerkkikuvineen julkaistaan näkyvästi.

Kuvien ja tekstin tyyli on suomalaisen luontokuvauksen perinteen mukaisesti realistis-romanttista, luonnon kauneutta ja koskemattomuutta ihailevaa. Kokeilevia ja manipuloituja kuvia sivuilla harvoin näkee. Luonnonsuojelun näkökulma nousee joskus itsenäiseksi artikkeliksi ja on usein taustalla kuvauspainotteisissakin teksteissä.

Aiemmin *Luontokuva* tuli vain Suomen Luonnonvalokuvaajien jäsenille, nykyisin lehti on myös yleisessä myynnissä. Lehti tavoittaa noin 20&nbsp;000 lukijaa.

## Lähteet

## Aiheesta muualla
* Viralliset verkkosivut
Vapaat pikkumiehet

**Vapaat pikkumiehet** () on toinen Terry Pratchettin nuorille suunnattu Kiekkomaailma-romaani.

Vuonna 2004 romaani voitti Locus-palkinnon (paras nuortenkirja). Se oli myös samana vuonna Mythopoeic-palkintoehdokkaana nuortenkirjallisuusluokassa.

## Juoni

Yhdeksänvuotias Tiffany Särkynen asuu maatilalla Liitumaassa. Yllättäen kotikylän joesta ilmestynyt näkki yrittää kidnapata hänen pikkuveljensä Wenthworthin. Samalla Tiffany tutustuu pieniin sinisiin ukkeleihin, jotka alkavat seurata häntä kotitilallakin. Vapaat pikkumiehet eli Nac Mac Feeglet ovat keijukaiskansan sotaisin, juopottelevaisin, varastelevin ja pelottomin kansa. 

Wenthworth kaapataan ja Tiffany lähtee pelastamaan häntä aseenaan paistinpannu ja isoäiti Särkysen kirja *Lampaiden Sairaudet* ja pullo lammaslinjamenttia. Feeglet ohjaavat hänet kuolemaa tekevän keldansa luo, ja tämä tekee Tiffanystä uuden keldan. Ennen kuolemaansa kelda kertoo Tiffanylle, että tämän pikkuveljen on kaapannut Kuningatar. Lauma Feeglejä mukanaan Tiffany lähtee matkaan Kuningattaren maailmaan. Kuningattaren maailma muistuttaa sekopäistä unimaailmaa. Sieltä hän onnistuu pelastamaan paitsi pikkuveljensä, myös Liitumaan paronin pojan, Rolandin. 

## Aiheesta muualla
* Breebaart, Leo & Kew, Mike: ''The Annotated Pratchett File''.
* Hromic, Alma A.: The Wee Free Men. *The SF Site* 2003. 
* Lipkin, Adam: The Wee Free Men . *Bookslut* 2003. 
* Sisättö, Vesa: Räyhäävien pikkumiesten matkassa. *Helsingin Sanomat* 4.2.2004.
Tähtihattu

**Tähtihattu** () on kolmas Terry Pratchettin nuorille suunnattu Kiekkomaailma-romaani. Se on jatkoa vuonna 2003 julkaistulle *[[Vapaat pikkumiehet]]* -romaanille.

## Muuta
Vuonna 2005 romaani voitti Locus-palkinnon (paras nuortenkirja) ja Mythopoeic-palkinnon (paras nuortenkirja).

Tähtihattu kirjassa yksitoistavuotiaan Tiffany Särkysen on aika jättää taakseen tutut kotikonnut ja lähteä noitakoulutukseen taipaleiden taakse. Perillä odottaa monenlaista yllättää. Esimerkiksi emäntiä, Neiti Tasasia, on kaksin kappalein, ja sitten on näkymätön olento nimeltä Oswald, jonka siivousvimma on omaa luokkaansa. Tokihan kannoilla roikkuvat edelleen myös ne kummat, jästipäiset pikkumiehet, jotka tarkoittavat toilailuillaan kyllä ihan hyvää... Omituisen väen keskellä Tiffanyn on opittava kantapään kautta erityisesti yksi asia: hän ei saa jättää kehoaan hetkeksikään vartiotta.
Yläilmoissa

**Yläilmoissa** () on kolmas ja viimeinen Terry Pratchettin nuorille suunnattu Bromeliad-trilogia-romaani.
Dublin (täsmennyssivu)

**Dublin** voi viitata seuraaviin asioihin:
__NOTOC__
## Paikkakuntia
### Eurooppa
*Dublin, Irlannin pääkaupunki
*Dublin, Irlannin kreivikunta.

### Australia
*Dublin, kaupunki Etelä-Australiassa

### Kanada
* Dublin, kylä Ontariossa

### Yhdysvallat
* Dublin, kaupunki Kaliforniassa
* Dublin, kaupunki Georgiassa
* Dublin, kylä Indianassa
* Dublin, asuinalue Marylandissa
* Dublin, kylä New Hampshiressä
* Dublin, entinen kylä Patersonissa, New Jerseyssä
* Dublin, kylä Pohjois-Carolinassa
* Dublin, kaupunki Ohiossa
* Dublin, borough Pennsylvaniassa
* Dublin, kaupunki Teksasissa
* Dublin, kylä Virginiassa.

## Henkilöitä
### Sukunimi
* Dion Dublin, englantilainen jalkapalloilija
* Keith Dublin, englantilainen jalkapalloilija.

## Muuta
* Dublinin lentoasema
* Dublin Regulation, EU-maiden laki
* Dublin Core, metatietosanastostandardi
* Dublin Metro, Irlannin pääkaupunkiin suunnitteilla oleva julkisen liikenteen kuljetusjärjestelmä.
;Britannian kuninkaallinen laivasto
* ''HMS Dublin'' (1707), 10-tykkinen jahti
* ''HMS Dublin'' (1757), Dublin-luokan 74-tykkinen kolmannen luokan linjalaiva
* ''HMS Dublin'' (1812), 74-tykkinen kolmannen luokan linjalaiva
* ''HMS Dublin'' (1912), Town-luokan kevyt risteilijä.
Vuohia tuijottavat miehet

**Vuohia tuijottavat miehet** (*The Men Who Stare at Goats*) on vuonna 2009 ensi-iltansa saanut yhdysvaltalainen elokuva, jonka on ohjannut Grant Heslov. Se perustuu Jon Ronsonin samannimiseen romaaniin, joka puolestaan pohjautuu Ronsonin ja John Sergeantin tutkimustyöhön Yhdysvaltain asevoimien pyrkimyksistä valjastaa käyttöön psyykkistä energiaa.

## Näyttelijät

## Vastaanotto
Elokuva sai vaihtelevan vastaanoton. Metacriticissä se on saanut 33 arvion pohjalta on 54/100 pistettä ja Rotten Tomatoes -sivuston mukaan 52 prosenttia 205 arvostelusta oli positiivisia.

Suomessa Helsingin Sanomien Nyt-liitteen kriitikko Veli-Pekka Lehtonen antoi elokuvalle kaksi tähteä viidestä todeten sen ongelmana olevan ohjaajan tyyli korostaa kuluneita ”hippi- ja lsd-vitsejä” tarinan ja sen poliittisen pohjan rakentamisen sijaan. Myös Episodi-lehdessä elokuvalle annettiin kaksi tähteä.

## Lähteet

## Aiheesta muualla
Nigerin vallankaappaus

**Nigerin vallankaappaus** voi tarkoittaa:

*Vuoden 1974 vallankaappausta
*Vuoden 1996 vallankaappausta
*Vuoden 1999 vallankaappausta
*Vuoden 2010 vallankaappausta
HMS Bruce (1918)

**HMS Bruce** (viirinumerot F48 ja D81) oli Britannian kuninkaallisen laivaston Scott-luokan laivueenjohtaja ensimmäisessä maailmansodassa ja sotien välillä.

## Valmistus

Alus tilattiin joulukuussa 1916 Cammell Lairdilta Birkenheadistä, missä köli laskettiin 12. toukokuuta 1917. Alus laskettiin vesille 26. helmikuuta 1918 ja valmistui 30. toukokuuta.

## Palvelus
*Bruce* poistettiin palveluksesta, minkä jälkeen se siirrettiin maalilaivaksi. Alus upposi 22. marraskuuta 1939, kun siihen osui lentokoneesta laukaistu 18 tuuman torpedo.

## Päälliköt
Aluksen päälliköinä olivat:
*...
*John Tovey 31. joulukuuta 1924 - tammikuu 1925
*...

## Lähteet
*
*
*

### Viitteet
Tommy Archer

**Tommy Archer** (s. 16. marraskuuta 1954 Duluth, Minnesota, Yhdysvallat) on yhdysvaltalainen autourheilija, joka on kilpailut lähinnä urheiluautoilla Yhdysvaltain sarjoissa. Hänen sarjojaan ovat olleet muun muassa FIA GT Championship, American Le Mans Series, Trans-Am ja Speed World Challenge, jossa hän ajoi 2004–2008.

Archer on myös osallistunut Le Mansin 24 tunnin ajoon GT2- ja GS-luokissa. Hän oli luokkansa toinen vuosina 1998 ja 1999 Chryslerilla.

## Lähteet
Arioso

**Arioso** on ooppera- ja oratoriosävellyksissä käytetty aarian ja resitatiivin välimuoto. Sana tulee italian kielestä ja tarkoittaa ”ilmava”.
Siittiöiden varastointionkalo

**Siittiöiden varastointionkalo** on lintunaaraan munanjohtimessa emättimen ja kohdun yhtymäkohdassa sijaitseva pieni onkalo, jonne parittelun jälkeen varastoituu koiraan siittiöitä. Varastointionkaloiden määrä yhdellä naaraalla on yleensä satoja, jopa tuhansia. Siittiöitä varastoimalla naaras varmistaa sen, että muninnan alkaessa sillä on riittävä määrä siittiöitä hedelmöittämään munasoluja.

Alun perin ajatuksen varastointionkaloista esitti italialainen anatomian tutkija Hieronymus Fabricius de Aquapendente, tunnetummin Fabricius, 1600-luvulla tutkiessaan kanojen pitkittynyttä hedelmöitystä. Hänen myöhempi oppilaansa William Harvey vahvisti tutkimuksillaan, että parittelun ja viimeisen hedelmöityneen munan välinen aika on kolme viikkoa. Koska mikroskooppi oli Fabriciuksen aikana vielä tuntematon, ei hän voinut fyysisesti todistaa siittiöiden olemassaoloa. Kesti kolmisensataa vuotta, ennen kuin yhdysvaltalaiset siipikarjatutkijat vahvistivat Fabriciuksen oletuksen laboratoriossa, mutta vasta 1970-luvulla yhdysvaltalainen biologi Olin Bray löysi siittiöiden varastointionkalot, joita hän kutsui rauhasiksi.

Kaikkien lintulajien naarailla on siittiöiden varatointionkaloita, mutta siittiöiden varastointiaika vaihtelee suuresti lintuheimojen ja -lahkojen välillä. Lyhin se on lajeilla, joiden puolisot viettävät aikansa yhdessä, esimerkiksi kyyhkyillä viikko, ja pisin lajeilla, joiden puolisot vaeltavat ravinnon haussa pitkiä aikoja erillään, esimerkiksi myrskylinnulla yli kuukausi.

## Lähteet
* Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä.
Palsta

**Palsta** (ruots. *skifte*) on yhtenäisten rajojen ympäröimä kiinteistöön tai muuhun rekisteriyksikköön kuuluva maa- tai vesitiluksista koostuva alue.***'

Kiinteistöön voi kuulua useita erillisiä palstoja.***' Palstojen määrän ilmaisee *palstaluku*. 

Vuoden 1951 jakolain mukaan tilan palstojen lukumäärä sai olla enintään kolme tai erityisestä syystä enintään kuusi, jota ei saanut ylittää ilman välttämätöntä syytä. Tilan tilukset tuli muodostaa niin harvalukuisista palstoista kuin tilusten tarkoituksenmukainen käyttö vaati ja muille asianosaisille haittaa aiheuttamatta oli mahdollista. Palstoista tuli tehdä sopivan muotoisia, jotta niitä voitiin tarkoituksenmukaisesti aidata, ojittaa ja viljellä. Jakolain kumonnut kiinteistönmuodostamislaki (554/1995) käyttää sekin palsta-nimitystä. Kotipalstaksi nimitetään palstaa, jolla tilan talouskeskus sijaitsee. Muita nimityksiä ovat ulkopalsta, peltopalsta, metsäpalsta, niittypalsta, hiekkapalsta ja savipalsta.

*Haminapalsta* on tilasta yleensä lohkaistu rantaan ulottuva maa-ala, jonka tarkoituksena on lupa pitää venettä.

## Lähteet
Bill Auberlen

**Bill Auberlen** (s. 12. lokakuuta 1968 Redondo Beach, Kalifornia, Yhdysvallat) on yhdysvaltalainen autourheilija.

Auberlen aloitti 1970-luvulla motocrossissa ja siirtyi vuonna 1987 IMSA GT Championship -sarjaan. Siellä hän ajoi vuoteen 1997 asti ja voitti viimeisellä kaudellaan GTS-3-luokan mestaruuden. Vuonna 1995 hän voitti oman luokkansa Sebringin 12 tunnin ajossa. Vuonna 1998 hän osallistui ensimmäistä kertaa Le Mansin 24 tunnin ajoon ja oli luokkansa neljäs. Sijoitus on vieläkin hänen parhaansa Le Mansin kisassa.

Vuodesta 1999 eteenpäin Auberlen on osallistunut American Le Mans Series -sarjan kilpailuihin. Parina kautena hän ei tosin ole sarjan kilpailuja ajanut. Kaudella 2010 Auberlen ajaa Grand-Am-sarjassa GT-luokassa, mutta on ajanut sarjassa myös Daytona-prototyyppiautoilla.

Auberlen on naimisissa, ja hänellä on yksi lapsi.

## Lähteet
Lohkokunta

**Lohkokunta** on jakokuntaa laajempi yhteen jakotoimitukseen osallistuvien tilojen ja tilusten muodostama kokonaisuus. Siihen kuuluu yhteinen metsämaa ja se voi käsittää yhden tai useamman kylän alueen. Lohkokunnan isojako suoritettiin tavallisesti niin, että ensiksi jaettiin kunkin kylän pellot ja niityt ja sen jälkeen jaettiin erikseen koko lohkokunnan yhteinen metsämaa.

Lohkokunta saattoi muodostua myös yhdestä kylästä ja yksinäistalosta. Suomen itä- ja pohjoisosissa ei käytetty sarkajakoa eikä kylillä yleensä ollut oikeudellisesti määriteltyjä rajoja metsäalueilla. Suomen näissä osissa metsää saattoi käyttää yhteisalueenaan koko pitäjän tai useammankin pitäjän kylät. Isojakoa varten tällaiset suuret lohkokunnat voitiin jakaa pienemmiksi kokonaisuuksiksi noudattamalla kylien välisiä sovintorajoja.

## Lähteet
HMS Douglas

**HMS Douglas** (viirinumerot D09 ja D90) oli Britannian kuninkaallisen laivaston Scott-luokan laivueenjohtaja ensimmäisen maailmansodan lopulla ja toisessa maailmansodassa. 

## Valmistus

Alus tilattiin joulukuussa 1916 vuosien 1916-1917 laivasto-ohjelmassa Cammell Lairdilta Birkenheadistä, missä köli laskettiin 30. kesäkuuta 1917. Alus laskettiin vesille 8. kesäkuuta 1918 ja otettiin palvelukseen 30. elokuuta.

## Palvelus
Alus osallistui ensimmäisen maailmansodan lopun tapahtumiin. Vuonna 1921 alus siirrettiin Rosythin reserviin, josta se palautettiin 1939 palvelukseen  reservilaivaston katselmukseen Weymouthissa miehitettynä reserviläisillä. Katselmuksen jälkeen alus jäi palvelukseen.

Elokuussa alus siirrettiin Gibraltarille 13. hävittäjälaivueeseen, jonne se saapui syyskuussa aloittaen saattueiden suojaamisen sekä partioinnin läntisellä Välimerellä. Alus liittyi 18. joulukuuta sluuppi ''HMS Sandwichin'' sekä kahden Ranskan laivaston hävittäjän kanssa saattueeseen HG11, mistä se erkani seuraavana päivänä. Alus liittyi 18. helmikuuta 1940 ''HMS Aberdeenin'' kanssa saattueeseen OG15F, mistä se erkani 22. helmikuuta saavuttuaan Gibraltarille. Toukokuussa aluksen viirinumero vaihdettiin I90:ksi. Se määrättiin kesäkuussa Gibraltarille Force H:hon osastoa perustettaessa. Heinäkuussa alus seurasi Ranskan laivastoa Oranissa Ranskan antauduttua. 

Kuukauden lopulla *Douglas* siirrettiin Scapa Flowhun Kotilaivastoon. Joulukuussa alus suojasi *[[HMS Bath]]in*, ''HMS St. Albansin'' ja ''HMS Keppelin'' kanssa 1. miinalaivuetta operaatiossa SN10A. Alus suojasi tammikuussa 1941 uudelleen 1. miinalaivuetta operaatiossa SN6, jolloin laskettiin miinoja Färsaarten etelä- ja pohjoispuolelle.

Helmikuussa 1941 alus liitettiin saattuepalvelukseen Pohjois-Atlantille muodostettavaan 2. saattajaryhmään ''HMS Veteranin'', ''HMS Leamingtonin'', ''HMS Skaten'', *[[HMS Saladin]]in*, *[[HMS Abelia]]n*, ''HMS Anemonen'' ja *HMS Veronican* kanssa. Sodan lopun alus palveli läntisen reitin alueella ja se poistettiin palveluksesta jo ennen vihollisuuksien päättymistä.

Alus myytiin romutettavaksi maaliskuussa 1945.

## Lähteet
*
*
*
*

### Viitteet
Egyptienne

**Egyptienne** on tasaviivainen ja pääteviivallinen kirjasinlaji tai kirjaintyyli. Egyptienne-kirjainten muodot ovat peräisin 1800-luvun alun pariisilaisilta juliste- ja kilpimaalareilta. Nimityksen taustalla on ilmeisesti Napoleonin vuosien 1798–1801 Egyptin sotaretken Ranskassa aikaansaama Egypti-innostus. Kirjasinlaji julkaistiin vuonna 1815, jolloin kaikki muodikas oli ”egyptiläistä”. Englanninkielisissä maissa egyptiennejä kutsutaan myös nimellä **slab serif**, millä viitataan kirjainten laattamaisiin pääteviivoihin.

Egyptiennet ovat paksuhkoja, tasavahvoja ja muodoltaan kulmikkaita kirjaintyyppejä. Ne muistuttavat selkeälinjaisia sans-serif-kirjaimia, mutta niissä on toisaalta pääteviivat, kuten serif-kirjaintyypeissä. Tunnetuimpia egyptiennejä ovat Rockwell, Courier, Memphis ja Serifa.

Egyptiennen eräs muunnelma on Italienne, jossa pääteviivat ovat korostetun paksuja. Italienne-kirjaintyypit tunnetaan Villin lännen kirjasimina, koska ne olivat suosittuja 1800-luvun loppupuolen julisteissa. Tunnettu Italienne-kirjaintyyppi on Playbill.

Toinen muunnelma on Clarendon, joka eroaa egyptienneistä siten, että Clarendonin kirjaimissa on jonkin verran paksuusvaihtelua ja sen päätteet liittyvät kirjainpylvääseen kaarella, kun egyptiennessä päätteiden liitos on suorakulmainen. 

## Egyptienne ja muunnelmia

Tiedosto:Pangramm de Egyptienne.png|Egyptienne
Tiedosto:Pangramm de Rockwell.png|Rockwell
Tiedosto:Courier Bitstream.png|Courier
Tiedosto:Pangramm de Italienne.png|Italienne
Tiedosto:Pangramm de Clarendon.png|Clarendon


## Lähteet
*Jan Bohman & Åke Hallberg: Graafinen suunnittelu. Gummerus 1988. 
*Itkonen, Markus: Typografian käsikirja. RPS-yhtiöt, 2012. 
*Itkonen, Markus: Kirjaintyypit ja tyyli. RPS-yhtiöt 2015. 

### Viitteet
Siemennestekeräset

**Siemennestekeräset** ovat varpuslintukoiraan siemennestevarasto. Parilliset siemennestekeräset sijaitsevat kloaakkipullistuman sisällä kloaakin eli yhteissuolen molemmin puolin.

Varpuslinnun kivekset sijoittuvat ruumiinonteloon, ja niistä johtaa siemenjohtimet siemennestekeräsiin, jotka ovat muodoltaan sykkyräiset. Keräsistä siemenneste purkautuu kloaakkiin ja parittelussa naaraan kloaakin kautta sen emättimeen. Kivekset tuottavat siittiöitä vain lintukoiraan ollessa lisääntymisvireessä. Hyvin monet höyhenpuvultaan samannäköiset ja mitoiltaan samankokoiset varpuslintukoiraat ja -naaraat voidaan lisääntymiskaudella erottaa toisistaan kloaakkipullistumasta. Joillakin lajeilla, kuten rautiaisella, kloaakkipullistuma on poikkeuksellisen huomattava. Tutkimuksissa on todettu, että lajeilla, joiden naaraat harrastavat aktiivisesti toisen kuin parinsa kanssa paritteluja, kuten rautiaisella, tai ovat moniavioisia, koiraiden siementuotanto on runsaampaa, ja ne parittelevat useammin kuin lajit, jotka ovat pariuskollisempia, kuten punatulkut.

## Lähteet
* Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä.
Jaavanturturikyyhky

**Jaavanturturikyyhky** (*Streptopelia bitorquata*) on kaakkoisaasialainen kyyhkylintu. Sen elinympäristö ulottuu Filippiineiltä Pohjois-Borneoon, ja Indonesiassa Jaavan ja Balin kautta Timorille. Siitä tunnetaan kaksi alalajia. Lajin holotyypin kuvaili Coenraad Jacob Temminck Timorilta 1809.

## Lähteet
João Barbosa

**João Barbosa** (s. 3. marraskuuta 1975 Porto, Portugali) on portugalilainen autourheilija.

Barbosa on ajanut kaudesta 2001 asti Yhdysvalloissa Rolex Sports Car Series -sarjassa, nykyään Action Express Racing -tallissa Terry Borchellerin, Ryan Dalzielin ja Mike Rockenfellerin kanssa. Hän voitti samojen kuljettajien kanssa Daytonan 24 tunnin ajon vuonna 2010. Hän on ajanut myös Le Mans Seriesissa ja on osallistunut myös Le Mansin 24 tunnin kilpailuun ja kilpailuihin, jotka ovat kuuluneet American Le Mans Series -sarjaan.

Barbosa voitti Formula Europa Boxer -mestaruuden vuonna 1995. Vuonna 1996 hän sijoittui toiseksi Italian Formula 3 -sarjassa.

## Lähteet

## Aiheesta muualla

* João Barbosan esittely Grand-Am Road Racingin sivustolla
Kameruninturturikyyhky

**Kameruninturturikyyhky** (*Streptopelia hypopyrrha*) on länsiafrikkalainen kyyhkylintu. Sen elinympäristö käsittää alueen Nigeriasta Pohjois-Kameruniin ja Tšadin lounaiskolkkaan. Lajia on tavattu myös Senegalissa, Gambiassa ja Togossa, mutta sen status näissä maissa on epäselvä. Lajin holotyypin kuvaili Anton Reichenow Benuejoelta Adamawasta 1910.

## Lähteet
Gill Sans

**Gill Sans** on Eric Gillin vuonna 1926 suunnittelema humanistinen sans serif  -kirjaintyyppi, jossa on myös geometristen sans serif -kirjainten piirteitä. Monotype julkaisi kirjaintyypin vuonna 1928. Gill Sans on edelleen hyvin suosittu monipuolisuutensa ja luettavuutensa vuoksi.

Gill Sansin esikuvana oli Gillin opettajan Edward Johnstonin Lontoon metrolle vuonna 1918 suunnittelema opasteiden kirjaintyyppi, Johnston. Gillin kirjainten suhteet ovat kuitenkin klassisempia. Myös R- ja q-kirjainten muoto on omintakeisempi. Gill Sansin laihemmat leikkaukset sopivat hyvin leipätekstiin, lihavammat puolestaan otsikoihin ja julisteisiin.

## Lähteet

## Aiheesta muualla
A Curious Thing

**A Curious Thing** on skotlantilaisen laulaja-lauluntekijä Amy Macdonaldin toinen studioalbumi, joka julkaistiin 8. maaliskuuta 2010. Albumin ensimmäinen single "Don't Tell Me That It's Over" julkaistiin 1. maaliskuuta 2010.

## Kappaleet
# Don't Tell Me That It's Over
# Spark
# No Roots
# Love Love
# An Ordinary Life
# Give It All Up
# My Only One
# This Pretty Face
# Troubled Soul
# Next Big Thing
# Your Time Will Come
# What Happiness Means to Me

### Erikoispainoksen toinen levy
Albumin erikoispainos sisältää bonuslevyn, jolla on livenä Glasgow'n Barrowland-tanssisalissa joulukuussa 2007 äänitetty konsertti. Suurin osa kappaleista on aiemmin julkaistu albumiversioina Macdonaldin esikoisalbumin *This Is the Lifen* eri painoksilla.

# Poison Prince
# Youth of Today
# L.A.
# Footballer's Wife
# Mr. Rock and Roll
# Mr. Brightside
# The Road to Home
# This Is the Life
# Run
# Rock & Roll Star
# Let's Start a Band
# Caledonia
# Fairytale of New York
# Barrowland Ballroom

## Arviot
* Allmusic: 
* The Daily Telegraph: 
* NME: 5/10

## Lähteet
Olympus E-450

**Olympus E-450** on pieni mallin päivitys Olympuksen E-420-kameraan. E-450 julkaistiin maaliskuussa 2009. Kuten edeltäjänsä, myös E-450 on Four Thirds -kiinnitystä tukeva järjestelmäkamera. Tätäkin mallia markkinoidaan lauseella: "Yksi markkinoiden pienimmistä järjestelmäkameroista." Ulkoiset mitat ovat 129,5 x 91 x 53 mm. Teknisesti E-450 ei juurikaan eroa edeltäjästään E-420:stä.

## Ominaisuudet
Suurin ero edeltäjäänsä E-420:een on taidesuotimet, muutoin kameran ominaisuudet eivät ole muuttuneet merkittävästi.

Merkittävimmät muutokset E-420 ja E-450 -mallien välillä:
* Kolme taidesuodinta (pop-taide, pehmeä tarkennus ja neulanreikä)
* TruePic III+ suoritin (E-420:ssä TruePic III)
* suurempi sarjakuvauksen puskuri (8 RAW-tiedostoa, 6 tiedostoa E-420:ssä)
* aiempaa kirkkaampi nestekidenäyttö

Pelkän kamerarungon lisäksi E-450 on tarjolla kahden eri objektiivipakkauksen kanssa:
* Zuiko 14–42 f/3.5–5.6 tai
* 14–42 ja Zuiko 40–150 f/4–5.6 

Koko Olympuksen E-4xx sarja kulkee helposti kuvaajan mukana, varsinkin jos siihen on yhdistetty Olympuksen 25&nbsp;mm pannukakkuobjektiivi. Pieni koko ja keveys on saavutettu poistamalla otekahva, rungon kuvanvakain ja vaihtamalla akku pienempään kuin muissa Olympuksen järjestelmäkameroissa.

## Lähteet

## Aiheesta muualla
* arvostelu ''wrotniak.net''-sivustolla, englanniksi
Hinnalla millä hyvänsä

**Hinnalla millä hyvänsä** voi tarkoittaa ainakin seuraavia:

## Musiikki
**[[Hinnalla millä hyvänsä (albumi)|Hinnalla millä hyvänsä]]*, rap-artisti Opaalin albumi vuodelta 2010
*”Hinnalla millä hyvänsä”, rap-artisti Opaalin kappale hänen samannimiseltä albumiltaan
*”Hinnalla millä hyvänsä”, rap-yhtye Memmy Possen kappale *[[Huolestuttavia merkkejä]]* -albumilta

## Elokuvat
**[[Hinnalla millä hyvänsä (vuoden 1961 elokuva)|Hinnalla millä hyvänsä]]* (*No Love for Johnnie*), brittiläinen Ralph Thomasin ohjaama draamaelokuva vuodelta 1961
**[[Hinnalla millä hyvänsä (vuoden 1983 elokuva)|Hinnalla millä hyvänsä]]* (*I’m Going to Be Famous*), yhdysvaltalainen Paul Lederin ohjaama elokuva vuodelta 1983
**[[Hinnalla millä hyvänsä (vuoden 1995 elokuva)|Hinnalla millä hyvänsä]]* (*To Die For*), yhdysvaltalainen Gus Van Santin ohjaama draamakomedia vuodelta 1995

## TV-sarjat
**[[Hinnalla millä hyvänsä (televisiosarja)|Hinnalla millä hyvänsä]]*, suomalainen draamasarja vuodelta 2015.
Henrik Johansén

**Henrik Johansén** on suomalainen tennisvalmentaja. Hän valmensi Jarkko Niemistä vuosina 1996–2003. Suomen Tennisliitto valitsi hänet vuoden 1999 valmentajaksi. Johansén toimi Suomen Davis Cup -joukkueen kapteenina vuosina 2002–2004. Davis cup -joukkueen kakkosvalmentajana hän toimi vuosina 1994–1999.

Nykyisin hän opettaa liikuntaa Luostarivuoren koulussa sekä Luostarivuoren Lyseon lukiossa ja toimii tenniksen valmentajana Kerttulin lukiossa.

## Lähteet
Madagaskarinturturikyyhky

**Madagaskarinturturikyyhky** (*Streptopelia picturata*) on Intian valtameren saarilla elävä kyyhkylintu. Sen elinympäristö käsittää Madagaskarin, Komorit ja Seychellit sekä eräät pienemmät saaret. Lajista tunnetaan viisi alalajia. Sen holotyypin kuvaili Coenraad Jacob Temminck Mauritiukselta 1813.

## Lähteet
James Norman Hall

**James Norman Hall** (22. huhtikuuta 1887 Colfax, Iowa &ndash; 6. heinäkuuta 1951 Tahiti) oli yhdysvaltalainen kirjailija. Yhdessä ystävänsä Charles Nordhoffin kanssa hän kirjoitti HMS Bountylla vuonna 1789 tapahtuneesta kapinasta trilogian, jonka ensimmäinen osa, *[[Kapina laivassa]]*, julkaistiin vuonna 1932. Trilogian kaksi muuta osaa ovat *Meren voittajat* (1933) ja *Pitcairn's Island* (1934).

Hall tapasi Nordhoffin molempien palvellessa lentäjinä ensimmäisessä maailmansodassa. Heidän kirjallinen yhteistyönsä alkoi kirjalla Lafayette Escadrillesta. Molemmat muuttivat Tahitille saatuaan Harper’s Magazinelta ennakkomaksun matkakuvausten kirjoittamisesta. Vuonna 1925 Hall avioitui Sarah Winchesterin kanssa.

Bounty-trilogian ilmestymisen jälkeen Hall ja Nordhoff kirjoittivat vielä kuusi yhteistä romaania. Viimeisinä vuosinaan Hall kirjoitti lastentarinoita, novelleja ja esseitä. Hänen muistelmateoksensa, *My Island Home*, julkaistiin postuumisti 1952. Hallin poika on Oscar-palkittu elokuvaaja Conrad L. Hall.

## Lähteet
Athens News

**Athens News** oli Kreikassa julkaistu englanninkielinen sanomalehti. Lehden ensimmäinen numero ilmestyi 29. tammikuuta 1952 ja se lakkautettiin vuonna 2012. Lehden päämaja oli Ateenassa.

*Athens News* oli ensimmäinen kreikkalainen lehti, jota julkaistaan myös internetissä. Ensimmäinen internet-versio julkaistiin vuonna 1995. Vuodesta 2001 lehteä jaettiin vain perjantaisin. Elokuussa 2008 lehden omistajaksi tuli Myenpi Publishing. Lehden viimeinen päätoimittaja oli vuodesta 2009 Ioánna Papadimitropoúlou.
Jääkiekon maailmanmestaruuskilpailut 1971

**Jääkiekon maailmanmestaruuskilpailut 1971** järjestettiin Sveitsissä, Bernissä ja Genevessä. Alkusarjassa kukin joukkue pelasi kahdesti jokaista joukkuetta vastaan. Länsi-Saksan ja Puolan välisissä karsintaotteluissa täytettiin Itä-Saksan vapaaehtoisesti jättämä A-sarjapaikka. Länsi-Saksa voitti karsinnan. Neuvostoliitto voitti maailmanmestaruuden, mutta Euroopan-mestaruuden voitti Tšekkoslovakia. Kanada boikotoi kisoja vastalauseena Kansainvälisen jääkiekkoliiton IIHF:n tiukoille amatöörisäännöille.

Myös B-sarja järjestettiin Sveitsissä. C-sarja järjestettiin Alankomaissa.

Ottelut pelattin Bernissä avohallissa, jonka yhdestä aukinaisesta seinästä puhalsi voimakas tuuli sisään halliin.

## Suomi turnauksessa
Suomen joukkue kärsi turnauksessa pahoin loukkaantumisista. Vain Ilpo Koskela, Lasse Oksanen, Lauri Mononen, Seppo Lindström ja Hannu Luojola pystyivät pelaamaan kaikissa Suomen otteluissa. Ensimmäisellä kierroksella Suomella oli vaikeuksia voittaa Länsi-Saksa, mutta onnistui siinä lopulta. Jääkiekon suurmaista Suomi voitti Yhdysvallat, maalein 7–4 ja 7–2. Ensimmäisessä Yhdysvaltoja vastaan pelatussa ottelussa Suomen ensimmäisestä kentällisestä kokoonpanossa oli vain Oksanen Esa Peltosen ja Veli-Pekka Ketolan ollessa loukkaantuneina. Ruotsia vastaan Ketola pelasi loukkaantuneena, ja hän teki ottelun avausmaalin. Ruotsi kuitenkin tasoitti ottelun loppulukemiksi 1–1 onnekkaalla laukauksella, kun ottelua oli jäljellä vain hieman yli 2 minuuttia. Seuraavassa Ruotsi-ottelussa Suomi kärsi tiukan 2–1-tappion. Voittomaali syntyi Lauri Monosen istuessa 5 minuutin rangaistusta. Suomen joukkue protestoi maalia vedoten siihen, että sitä edelsi tuomarivirhe. Ilpo Koskela valittiin turnauksen tähdistökentälliseen.

## Karsinta A-sarjaan

## A-sarja

Yhdysvallat putosi B-sarjaan.

### Euroopan-mestaruus

Tšekkoslovakia voitti Euroopan-mestaruuden keskinäisten otteluiden perusteella.

## B-sarja

Sveitsi nousi A-sarjaan. Itävalta ja Italia putosivat C-sarjaan.

## C-sarja

Romania ja Ranska nousivat B-sarjaan.

## Lähteet

### Viitteet

* SFRp's hockey archive  
* Hockeyarchives - Championnats du monde 1971 
* Passionhockey - Championnats du monde 1971 
* http://avlh.sweb.cz/MS-1971.pdf
Fourní (Iraklion)

**Fourní** (; myös *Furní*) on minolaisaikaisen hautausmaan arkeologinen kohde Kreetan saarella Kreikassa. Se sijaitsee Archánes-Asteroúsian kunnassa Fourní-nimisellä kukkulalla, josta kohde on saanut nimensä.

Fourní sijaitsi lähellä Archáneen minolaisen palatsin ja asutuksen paikkaa. Lähellä on myös Gioúchtas- eli Juktasvuori, jossa oli merkittävä pyhäkkö. Hautausmaa oli käytössä yli 1000 vuotta, noin vuodesta 2400 eaa. (kaudelta EM II) vuoteen 1200 eaa. (kaudelle LM IIIC). Tämä tekee siitä merkittävimmän tunnetun minolaisen hautausmaan.

Hautausmaalla on ollut lukuisia hautarakennuksia, joista monia on käytetty hyvin pitkään niin, että niihin on haudattu uusia henkilöitä. Monet haudoista ovat säilyneet hyväkuntoisina. Fournísta on löydetty yli 20 *[[tholos]]*-tyyppistä hautaa. Ne ovat peräisin 1300-luvulta eaa. Haudoilla on samanlaiset pohjapiirrokset kuin Mykenessä ja Orkhomenoksessa. Yksi *tholos*-haudoista (hauta A) on tunnistettu mitä todennäköisimmin kuninkaallisen naisen haudaksi.

Hautausmaan itäosassa oleva rakennus (rakennus 4) on tunnistettu paikaksi, jossa on todennäköisesti järjestetty hautausseremonioita, huolehdittu vainajien ruumiista sekä valmistettu erilaisia tässä tarvittavia välineitä ja aineita. Rakennuksessa on ollut muun muassa viininpuristin. Rakennus on ollut käytössä 1500-luvulla eaa.

Éfi ja Giánnis Sakellarákis aloittivat ensimmäisinä kaivaukset Fourníssa vuonna 1964. Kaivaukset kestivät ainakin vuoteen 1995. Fournísta tehtyjä löytöjä on esillä Iraklionin arkeologisessa museossa sekä Archánesin arkeologisessa museossa.

## Lähteet

## Aiheesta muualla
Jay Dratler

**Jay Dratler** (14. syyskuuta 1911 New York, New York &ndash; 21. syyskuuta 1968 México, Meksiko) oli yhdysvaltalainen kirjailija ja käsikirjoittaja. Hän kirjoitti käsikirjoituksia erityisesti film noir -elokuviin.

Dratlerin esikoisromaani oli vuonna 1936 julkaistu *Manhattan Side Street*. Dratler muutti Hollywoodiin vuonna 1940 ja 1944 hän oli ehdolla Oscar-palkinnon saajaksi elokuvasta *[[Laura (vuoden 1944 elokuva)|Laura]]*. Muita Dratlerin käsikirjoittamia elokuvia ovat muun muassa *[[Jälki häviää tyhjään]]* (1946) ja *[[Soittakaa Northside 777]]* (1948).

## Lähteet

## Aiheesta muualla
* 
*
Petropavl

**Petropavl** () eli **Petropavlovsk** () on kaupunki Kazakstanissa. Se sijaitsee Länsi-Siperian alangon lounaisosassa Išim-joen rannalla. Kaupunki on Pohjois-Kazakstanin alueen keskus. Sen kautta kulkee Siperian rautatie, josta haarautuu rata Kökşetawhun. Asukkaita on 203&nbsp;803 (2012).

Kaupunki on saanut alkunsa venäläisten vuonna 1752 perustamasta rajalinnoituksesta. Vuonna 1807 siitä tuli Petropavlovskin kaupunki. Vuosina 1824–1839 se oli Omskin alueeseen kuuluneen piirikunnan ja vuosina 1868–1918 Akmolinskin alueeseen kuuluneen kihlakunnan keskus. Kaupunki oli tärkeä Venäjän ja Keski-Aasian välisen kaupan välittäjä. Vuonna 1896 sen kautta rakennettiin Siperian rata. Neuvostoaikana Petropavlovskista kehittyi huomattava teollisuuskeskus.

Liikenneyhteydet... 

## Väestön kehitys
* 239&nbsp;606 (1989)
* 203&nbsp;523 (1999)
* 201 &nbsp;446 (2009)
* 203&nbsp;803  (2012, arvio)

## Ilmasto
Ilmasto on kuiva ja mantereinen. Ilman keskilämpötila on 1,5&nbsp;°C Kostanain sääaseman vuosien 1961-1990 mittausten mukaan. Tammikuun keskilämpötila on -17,5&nbsp;°C ja heinäkuun 19,8&nbsp;°C. Vuoden keskimääräinen sademäärä on 365,9 millimetriä. Tyypillisesti eniten sataa heinäkuussa (keskiarv0 58,5 mm) ja vähiten maaliskuussa (keskimäärin 14,4 millimetriä).

## Kuvagalleria

Kuva:Petropavlovsk railway station.jpg|Rautatieasema.
Kuva:Petropawlowsk museum 6066.JPG|Museo.


## Lähteet

## Aiheesta muualla